**H O T Ă R Â R E**

**privind numirea Comisiei cu atribuții de selecție, negociere indicatori**

**și evaluare a administratorilor de la întreprinderilor publice aflate sub autoritatea Consiliului Județean Cluj**

Consiliul Judeţean Cluj întrunit în şedinţă ordinară;

 Având în vedere Proiectul de hotărâre înregistrat cu nr. 206 din 16.11.2020 privind numirea Comisiei cu atribuții de selecție, negociere indicatori și evaluare a administratorilor de la întreprinderilor publice aflate sub autoritatea Consiliului Județean Cluj, propus de preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 38.446/10.11.2020; Raportul de specialitate întocmit de compartimentului de resort din cadrul aparatului de specialitate al Consiliului Judeţean Cluj cu nr. 38.446/2020 şi Avizul cu nr. 38.446 din 18.11.2020 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile:

* art. 2, ale art. 3 alin. (2), ale art. 58 alin. (1) și (3) și ale art. 64 - 65 din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;
* Ordinului Prefectului Județului Cluj nr. 428/23.10.2020 privind constatarea ca legal constituit a Consiliului Județean Cluj;
* art. 123 – 141, ale art. 142 -156, ale art. 221 și ale art. 226 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

1. art. 173 alin. 2 lit. d) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
2. art. 110-136, ale art. 137^1, ale art. 191-204 din Legea privind societăţile nr. 31/1990, republicată, cu modificările şi completările ulterioare;
3. art. 3 din Legea privind reorganizarea unităților economice de stat ca regii autonome și societăți comerciale nr. 15/1990, cu modificările și completările ulterioare;
4. art. 3, ale art. 3^2, ale art. 5, ale art. 12, ale art. 17, ale art. 25, ale art. 29, ale art. 55-56 din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, aprobată prin Legea nr. 111/2016, cu modificările şi completările ulterioare;
5. Hotărârii Guvernului nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Se numește Comisia cu atribuții de selecție, negociere indicatori și evaluare a administratorilor de la întreprinderilor publice aflate sub autoritatea Consiliului Județean Cluj, în următoarea componență:

1. domnul Mînzat Marius –vicepreședinte al Consiliului Județean Cluj- președinte al comisiei;
2. domnul Drăghici Dumitru - consilier județean;
3. doamna Marc Marinela - consilier județean;
4. domnul Abrudan Traian - consilier județean;
5. domnul Rusu Ionuț - consilier județean;
6. domnul Lörinczi Zoltán László - consilier județean;
7. domnul Cordoș Alexandru - consilier județean;
8. domnul Florea Ionuț - consilier județean;
9. doamna Șchiop Cristina – director general- Direcţia Generală Buget-Finanţe, Resurse Umane din cadrul aparatului de specialitate al Consiliului Județean Cluj.

**(2)** Se constituie secretariatul Comisiei cu atribuții de selecție, negociere indicatori și evaluare a administratorilor de la întreprinderilor publice aflate sub autoritatea Consiliului Județean Cluj, în următoarea componență:

1. doamna Bădescu Loredana – consilier - Direcţia Generală Buget-Finanţe, Resurse Umane din cadrul aparatului de specialitate al Consiliului Județean Cluj;
2. doamna Tripon Roxana – consilier - Direcţia Generală Buget-Finanţe, Resurse Umane din cadrul aparatului de specialitate al Consiliului Județean Cluj.

**Art. 2.** Comisia nominalizată la art. 1 are următoarele competențe:

1. să selecteze administratori conform OUG 109/2011 pentru întreprinderile publice aflate sub autoritatea Consiliului Judeţean Cluj și să întocmească Raportul privind propunerile de numire a acestora.
2. să negocieze și să propună spre aprobare indicatorii financiari și nefinanciari în cazul regiei autonome și a societăților la care Consiliul Județean Cluj este acționar unic/asociat unic.
3. să analizeze și să propună indicatorii de performanţă financiari şi nefinanciari pentru mandatarea reprezentantului în A.G.A. în vederea negocierii în cazul societăților la care Consiliul Județean Cluj este acționar majoritar.
4. să evalueze anual activitatea administratorilor, în cazul regiei autonome și a societăților la care Consiliul Județean Cluj este acționar unic/asociat unic.
5. să analizeze și să propună evaluarea anuală a administratorilor pentru mandatarea reprezentantului în AGA, în cazul societăților la care Consiliul Județean Cluj este acționar majoritar.

**Art. 3.** La data comunicării prezentei hotărâri, se abrogă următoarele hotărâri:

1. Hotărârea Consiliului Județean Cluj nr. 11/2017 privind privind constituirea comisiei de selecției a administratorilor de la întreprinderile publice aflate sub autoritatea Consiliului Judeţean Cluj, cu modificările ulterioare;
2. Hotărârea Consiliului Județean Cluj nr. 153/2018 privind numirea Comisiei de negociere/analiză a indicatorilor de performanță financiari și nefinanciari pentru administratorii întreprinderilor publice aflate sub autoritatea Consiliului Județean Cluj;
3. Hotărârea Consiliului Județean Cluj nr. 128/2019 privind numirea Comisiei de evaluare a activității administratorilor întreprinderilor publice aflate sub autoritatea Consiliului Județean Cluj.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Direcţia Generală Buget-Finanţe, Resurse Umane și persoanele nominalizate la art. 1.

**Art. 5.** Prezenta hotărâre se comunică Direcţiei Generale Buget-Finanţe, Resurse Umane; domnului Oprea Laurențiu; doamnei Pop Ligia Vasilica; persoanelor nominalizate la art. 1, precum şi Prefectului Judeţului Cluj şi se aduce la cunoştinţă publică prin afișarea la sediul Consiliului Județean Cluj şi pe pagina de internet „www.cjcluj.ro".

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**

**Nr. 205 din 26 noiembrie 2020**

*Prezenta hotărâre a fost adoptată cu 29 de voturi “pentru” și o ”abținere”, fiind astfel respectate prevederile legale privind majoritatea de voturi necesară.*